Ergendwie hemmer die Nacht öberschtande, send am 7ni ufgschtande und hend oisi Wösch gmacht. Nachem Zmorge ässe, semmer nach Longbeach Downtown und an Hafe gange. Nacher semmer uf d'queen Mary gange und hend döte en Audio Tour gmacht. Es esch sehr idröcklich gsi uf so es alts Schiff zgo, und alles send no d'Original Material gsi. Nach de Tour hemmer denne no d'Ghosts and Legends Tour gmacht, das esch en Gruseltour im Innere vo de Queen Mary. Und es esch wörkli gruslig gsi :-) Uf di 4i semmer denne an Huntington Beach chli go sönnele und hend eigentli de Sonneuntergang welle luege. Es esch aber so chalt gsi das mer fascht verfrohre send und de Sonneuntergang het mer au ned gseh wells so vell Wolche gha het. Nacher semmer weder zrug und hend es Mikrowelle-Nachtesse gha.